proxectonos/corpus_dominio_legal_administrativo_tmp huggingface dataset:
RESOLUCIÓN do 13 de xaneiro de 2011  pola que se aproba o Plan de xestión de recursos piscícolas dun tramo do río Madanela, no concello de Vilalba.
CONSELLERÍA DO MEDIO RURAL — III. OUTRAS DISPOSICIÓNS — 19/01/2011

De conformidade co disposto no artigo 68º do Regulamento de ordenación da pesca fluvial e dos ecosistemas acuáticos continentais, aprobado polo Decreto 130/1997, do 14 de maio, o Servizo Provincial de Conservación da Natureza de Lugo iniciou o expediente de aprobación do Plan de xestión de recursos piscícolas do seguinte tramo do río Madanela, situado no concello de Vilalba:
Límite superior: A Ponte Nova en Lanzós.
Límite inferior: unión co río Trimaz.
Lonxitude aproximada: 9,1 km.
Fundamentos xurídicos.
A tramitación do expediente de aprobación do Plan de xestión de recursos piscícolas do tramo do río Madanela antes citado axustouse ao establecido na Lei 7/1992, do 24 de xullo, de pesca fluvial, e ao Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais. Concretamente, na elaboración deste Plan de xestión de recursos piscícolas foron oídos o Comité Provincial de Pesca Fluvial de Lugo e o Comité Galego de Pesca Fluvial, que emitiron informes favorables sobre a aprobación do devandito plan.
Con suxeición ao establecido no artigo 68º do Decreto 130/1997, do 14 de maio, o conselleiro do Medio Rural é o órgano competente para a aprobación dos plans de xestión de recursos piscícolas.
De acordo con todo o anterior,
RESOLVO:
Aprobar o Plan de xestión de recursos piscícolas do tramo do río Madanela que se sinala nos antecedentes.
O contido íntegro deste plan poderá consultarse nas dependencias da Dirección Xeral de Conservación da Natureza da Consellería do Medio Rural, sitas en San Lázaro, s/n, en Santiago de Compostela.
Contra esta resolución poderá interpoñerse recurso potestativo de reposición perante o conselleiro do Medio Rural, no prazo dun mes, ou directamente recurso contencioso-administrativo ante o Xulgado do Contencioso-Administrativo de Santiago de Compostela no prazo de dous meses, contados estes prazos desde o día seguinte ao da publicación desta resolución no Diario Oficial de Galicia.
Santiago de Compostela, 13 de xaneiro de 2011.
Samuel Juárez Casado
Conselleiro do Medio Rural
RESOLUCIÓN do 7 de xaneiro de 2011, da Dirección Xeral de Conservación da Natureza, pola que se crea o couto de pesca da Laracha.
CONSELLERÍA DO MEDIO RURAL — III. OUTRAS DISPOSICIÓNS — 19/01/2011

Antecedentes.
De conformidade co disposto no artigo 68º do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio), a Consellería do Medio Rural aprobou o Plan de xestión de recursos piscícolas do seguinte tramo do río Anllóns, situado no concello da Laracha:
Límite superior: Ponte Formigueiro.
Límite inferior: A Ponte do Porto ou Ponte Pereiro.
Lonxitude aproximada: 4,2 km.
De conformidade co disposto no artigo 15º do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio), o Servizo Provincial de Conservación da Natureza da Coruña iniciou o expediente de creación do couto de pesca da Laracha.
No expediente de creación do couto de pesca da Laracha consta o informe favorable do Comité Provincial de Pesca Fluvial da Coruña.
No trámite de información pública do expediente de creación do couto de pesca da Laracha non se presentaron alegacións.
Consideracións legais.
O expediente de creación do couto de pesca da Laracha cumpre os requisitos establecidos na Lei 7/1992, do 24 de xullo, de pesca fluvial, no Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais, e demais normativa de aplicación.
A Dirección Xeral de Conservación da Natureza é competente para resolver o expediente segundo o disposto na Lei 7/1992, do 24 de xullo, de pesca fluvial, no Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais, e mais no Decreto 318/2009, do 4 de xuño, polo que se establece a estrutura orgánica da Consellería do Medio Rural e do Fondo Galego de Garantía Agraria.
Resolución.
De conformidade con todo o anterior, resolvo crear o couto de pesca da Laracha, cos límites e a normativa que a seguir se establecen:
Límite superior: Ponte Formigueiro.
Límite inferior: A Ponte do Porto ou Ponte Pereiro.
Lonxitude aproximada: 4,2 km.
Clasificación: couto de troita.
Permisos diarios: 4 permisos os días laborables e 8 os sábados, domingos e festivos.
Días inhábiles: segundo a orde anual de pesca continental.
De conformidade co disposto no artigo 15º do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio), inclúense no couto de pesca os 100 m finais de todos os afluentes existentes no tramo acoutado.
Contra esta resolución caberá, de conformidade cos artigos 107º.1, 114º e 115º da Lei 4/1999, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, a interposición do recurso de alzada perante o conselleiro do Medio Rural no prazo dun mes, contado desde o día seguinte ao da publicación no Diario Oficial de Galicia.
Santiago de Compostela, 7 de xaneiro de 2011.
Ricardo García-Borregón Millán
Director xeral de Conservación da Natureza
CORRECCIÓN de erros.-Orde do 30 de decembro de 2010 pola que se establecen as bases reguladoras e se procede á convocatoria pública para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente ao exercicio de 2011.
CONSELLERÍA DE TRABALLO E BENESTAR — III. OUTRAS DISPOSICIÓNS — 18/01/2011

Advertidos erros na antedita orde, publicada no Diario Oficial de Galicia nº 4, do venres 7 de xaneiro de 2011, é necesario efectuar as seguintes correccións:
No artigo 4º.4, onde di: «convocatoria de 2009», debe dicir: «convocatoria de 2010» e onde di: «convocatoria do ano 2009», debe dicir: «convocatoria do ano 2010».
RESOLUCIÓN do 10 de xaneiro de 2011 pola que se dá publicidade ao acordo do Consello de Dirección do Instituto Galego de Promoción Económica (Igape), que aproba a modificación das bases reguladoras das axudas do Igape aos proxectos colectivos empresariais, cofinanciados co Fondo Social Europeo no marco do Programa operativo FSE Galicia 2007-2013, aprobadas polo Consello de Dirección do Instituto Galego de Promoción Económica o 1 de marzo de 2010 e publicadas no Diario Oficial de Galicia número 73, do 20 de abril.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 18/01/2011

As bases reguladoras das axudas do Igape ao proxectos colectivos empresariais cofinanciados polo Fondo Social Europeo no marco do Programa operativo FSE Galicia 2007-2013 foron aprobadas polo Consello de Dirección do Igape o 1 de marzo de 2010 e publicadas no Diario Oficial de Galicia nº 73, do 20 de abril.
Para os efectos prácticos, cómpre incluír como gastos subvencionables, nos proxectos da liña de iniciativas abertas de difusión, os gastos executados no exercicio anterior ao da convocatoria, sempre que as datas de execución dependan exclusivamente de terceiros e fosen posteriores á data límite de execución dos proxectos subvencionados ao abeiro dunha convocatoria anterior do Igape para a mesma tipoloxía de proxectos.
O Consello de Dirección do Igape, na súa xuntanza do día 15 de novembro de 2010, acordou por unanimidade dos membros asistentes aprobar a modificación das bases reguladoras das axudas do Igape aos proxectos colectivos empresariais, e facultou o director xeral para a súa publicación no Diario Oficial de Galicia.
Na súa virtude, e de conformidade coas facultades que teño conferidas,
RESOLVO:
Primeiro.-Publicar a seguinte modificación das bases reguladoras das axudas do Igape aos proxectos colectivos empresariais:
O punto segundo do artigo 5º pasa a ter a seguinte redacción:
«5.2. Os gastos subvencionables serán os realizados dentro do prazo de execución do proxecto establecido na resolución de concesión para os efectos de cumprir todas as condicións nela establecidas. Este prazo iniciarase na data de presentación da solicitude de axuda e rematará na data que, á vista das características do proxecto, sexa establecida na resolución de concesión. Exceptúanse os gastos da liña de iniciativas abertas de difusión do artigo 1º.1 destas bases, na cal poderán subvencionarse os gastos executados no exercicio anterior ao da convocatoria, sempre que as datas de execución dependan exclusivamente de accións de terceiros e fosen posteriores á data límite de execución dos proxectos subvencionados dunha convocatoria anterior do Igape para a mesma tipoloxía de proxectos».
Segundo.-Esta modificación entrará en vigor o mesmo día ao da súa publicación no Diario Oficial de Galicia e rexerá soamente para as convocatorias de axudas publicadas posteriormente á dita entrada en vigor.
Santiago de Compostela, 10 de xaneiro de 2011.
Joaquín Varela de Limia de Cominges
Director xeral do Instituto Galego
de Promoción Económica
RESOLUCIÓN do 12 de xaneiro de 2011, da Secretaría Xeral da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no terceiro cuadrimestre do ano 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/01/2011

O artigo 11º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada Consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo 1º
Dar publicidade á relación dos convenios subscritos pola Consellería de Presidencia, Administracións Públicas e Xustiza nos meses de setembro, outubro, novembro e decembro do ano 2010, que se incorpora como anexo I a esta resolución.
Artigo 2º
Dar publicidade á relación dos convenios subscritos pola Consellería de Presidencia, Administracións Públicas e Xustiza nos meses de xullo e agosto do ano 2010, que se incorpora como anexo II a esta resolución.
Artigo 3º
Advertidos erros na Resolución do 14 de setembro de 2010, da Secetaría Xeral da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no segundo cuadrimestre do ano 2010, publicada no DOG nº 180 do  17 de setembro de 2010, fanse as oportunas correccións:
Na páxina 15.982, anexo I, onde di:
Ver referencia pdf "01100D003P023.PDF"
Santiago de Compostela, 12 de xaneiro de 2011.
Beatriz Cuiña Barja
Secretaría xeral de Presidencia, Administracións Públicas e Xustiza
Ver referencia pdf "01100D003P023.PDF"
ORDE do 22 de decembro de 2010 pola que se resolve a convocatoria da Orde do 28 de xaneiro de 2010 (Diario Oficial de Galicia do 8 de marzo), pola que se convocan axudas económicas para compensar gastos derivados dos accidentes de tráfico de persoal en función docente ou inspectora.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/01/2011

Por Orde do 28 de xaneiro de 2010 convócanse axudas económicas para compensar gastos derivados dos accidentes de tráfico do persoal en función docente ou inspectora.
As solicitudes admitidas foron estudadas pola comisión de valoración nomeada na propia orde da convocatoria.
En consecuencia, de acordo co establecido na disposición sexta da citada orde e atendendo á proposta da comisión de valoración, esta consellería
RESOLVE:
Primeiro.-Facer pública a adxudicación da citada axuda ás seguintes persoas e nas contías que se relacionan:
-Álvarez Díaz, Eva: 4.891,79 .
-Estévez Solla, José Luís: 405,59 .
-Llorente Fernández, Mª Ángeles: 514,30 .
-Gil Oubiña, María Esther: 345,24 .
-Gómez Villaverde, Marcos José: 1.543,54 .
-Fernández Tornavacas, Verónica: 300,00 .
-Arceo Vilas, Luís: 396,55 .
-Otero Romero, Mª Josefa: 1.124,81 .
-Fernández Amosa, César: 300,00 .
-Villaverde Pais, María Teresa: 3.281,00 .
-Pérez Alberte, Laura: 3.033,59 .
-Prado Lorenzo, Jesús Ramón: 47,73 .
-Lamela Vilariño, Paz: 4.144,00 .
-López López, Ligia: 498,86 .
-López Rábade, Álvaro Alfonso: 150,00 .
-Tubío Lorenzo, José: 2.145,02 .
Segundo.- Contra esta orde, que pon fín á vía administrativa, caberá interpor potestativamente recurso de reposición no prazo dun mes contado a partir do día seguinte ao da publicación desta orde no Diario Oficial de Galicia ou ben directamente recurso contencioso-administrativo no prazo de dous meses.
Santiago de Compostela, 22 de decembro de 2010.
Jesús Vázquez Abad
Conselleiro de Educación e Ordenación
Universitaria
RESOLUCIÓN do 7 de xaneiro de 2011 pola que se dá publicidade ás axudas concedidas ao abeiro da Orde do 9 de abril de 2010 pola que se establecen as bases reguladoras para a concesión das axudas encamiñadas á habilitación e mellora de infraestruturas nos parques empresariais e recintos de localización preferente de empresas na Comunidade Autónoma de Galicia, en réxime de concorrencia competitiva, e se procede á súa convocatoria para o ano 2010 (IN519B).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 20/01/2011

De conformidade co disposto no artigo 15º.1 da Lei 9/2007, do 13 de xuño, de subvencións de Galicia, e no artigo 11º das bases reguladoras da orde, procédese á publicación das subvencións concedidas por resolución do conselleiro de Economía e Industria relacionadas no anexo.
Norma reguladora: Orde do 9 de abril de 2010 pola que se establecen as bases reguladoras para a concesión das axudas encamiñadas á habilitación e mellora de infraestruturas nos parques empresariais e recintos de localización preferente de empresas na Comunidade Autónoma de Galicia, en réxime de concorrencia competitiva e procédese á súa convocatoria para o ano 2010 (IN519B).
Ver referencia pdf "01300D004P009.PDF"
Santiago de Compostela, 7 de xaneiro de 2011.
Javier Guerra Fernández
Conselleiro de Economía e Industria
Ver referencia pdf "01300D004P009.PDF"
ORDE do 13 de xaneiro de 2011 pola que se resolve a convocatoria de axudas a centros privados concertados para a contratación de auxiliares de conversación coa finalidade de mellorar a competencia lingüística do alumnado en linguas estranxeiras.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/01/2011

A Consellería de Educación e Ordenación Universitaria, por Orde do 28 de outubro de 2010, DOG do 4 de novembro, estableceu as bases reguladoras e convocou axudas a centros privados concertados de educación primaria e secundaria obrigatoria para a contratación de auxiliares de conversación que realicen funcións de apoio docente, non cubertas polo concerto educativo, coa finalidade de mellorar a competencia lingüística do alumnado en linguas estranxeiras, cun período de inicio e finalización do contrato comprendido entre o 1 de setembro de 2010 e o 30 de xuño de 2011.
Unha vez rematado o procedemento previo á concesión das axudas establecido na convocatoria, cómpre facer pública a relación definitiva de centros beneficiarios destas axudas e dos excluídos, de acordo co artigo 8º da devandita orde.
En consecuencia, por proposta da Dirección Xeral de Educación, Formación Profesional e Innovación Educativa,
DISPOÑO:
Primeiro.-Conceder as axudas económicas aos centros privados concertados que se relacionan no anexo desta orde.
Segundo.-Denegar as axudas aos centros que se relacionan no mesmo anexo, polas causas que se especifican.
Contra esta orde, que pon fin á vía administrativa, poderase interpoñer recurso potestativo de reposición ante esta consellería, no prazo de un mes contado a partir do día seguinte ao da publicación no Diario Oficial de Galicia, de acordo co disposto nos artigos 107º.1, 116º e 117º da Lei 30/1992, do 26 de novembro, de réxime xurídico das administracións públicas e do procedemento administrativo común ou, directamente, recurso contencioso-administrativo, no prazo de dous meses, ante o Tribunal Superior de Xustiza de Galicia conforme os artigos 10º, 14º e 46º.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 13 de xaneiro de 2011.
Jesús Vázquez Abad
Conselleiro de Educación e Ordenación Universitaria
Ver referencia pdf "01200D005P032.PDF"
RESOLUCIÓN do 10 de decembro de 2010 pola que se publican as axudas ás comunidades de propietarios, en réxime de concorrencia competitiva, para a reparación, rehabilitación e adaptación de edificios de vivendas de protección oficial de promoción pública concedidas ao abeiro da Orde do 19 de setembro de 2008 (Diario Oficial de Galicia número 188, do 29 de setembro), e modificada pola Orde do 21 de setembro de 2009 (Diario Oficial de Galicia número 199, do 9 de outubro).
INSTITUTO GALEGO DA VIVENDA E SOLO — III. OUTRAS DISPOSICIÓNS — 17/01/2011

De conformidade co establecido no artigo 18º da Lei 38/2003, do 17 de novembro, xeral de subvencións, e concordantes do seu regulamento, aprobado polo Real decreto 887/2006, do 21 de xullo, e no artigo 15º.1 da Lei 9/2007, do 13 de xuño, de subvencións de Galicia e tamén, de conformidade co disposto no artigo 19º.5 da Orde do 19 de setembro de 2008, pola que se convoca e regula, en réxime de concorrencia competitiva, a concesión de axudas ás comunidades de propietarios, para a reparación, rehabilitación e adaptación de edificios de vivendas de protección oficial de promoción pública, publícase un extracto das resolucións de concesión das axudas concedidas ao abeiro da devandita orde.
Finalidade da axuda: todas estas axudas teñen como finalidade contribuír a reparación, rehabilitación e adaptación de edificios de vivendas de protección oficial de promoción pública.
Norma reguladora: Orde do 19 de setembro de 2008, pola que se convoca e regula, en réxime de concorrencia competitiva, a concesión de axudas ás comunidades de propietarios, para a reparación, rehabilitación e adaptación de edificios de vivendas de protección oficial de promoción pública (DOG nº 188, do 29 de setembro) modificada pola Orde do 21 de setembro de 2009 (DOG nº 199, do 9 de outubro).
Crédito orzamentario: 2009: 1.964.000,00 ; 2010: 2.000.000,00 , 2011: 276.539,60 .
Aplicación orzamentaria: 07.90.451A.781.00.
Comunidades de propietarios beneficiarias por provincia, finalidade da subvención e importe da axuda concedida a cada unha delas expresada en euros, segundo o anexo.
Santiago de Compostela, 10 de decembro de 2010.
Antonio José Boné Pina
Director xeral do Instituto Galego
da Vivenda e Solo
Ver referencia pdf "01000D010P074.PDF"
RESOLUCIÓN do 2 de novembro de 2010, da Dirección Xeral de Patrimonio Cultural, pola que se inscribe a asociación San Guillermo de Arnotegui no Rexistro de Entidades de Promoción do Camiño de Santiago.
CONSELLERÍA DE CULTURA E TURISMO — III. OUTRAS DISPOSICIÓNS — 17/01/2011

Examinada a solicitude de inscrición no Rexistro de Entidades de Promoción do Camiño de Santiago, presentada pola asociación San Guillermo de Arnotegui con data do 20 de outubro de 2010.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección do Patrimonio Cultural, emitido de acordo co artigo 23º do mencionado decreto, segundo o cal «as entidades solicitantes deberán ter como finalidade a recuperación, conservación e promoción dos Camiños de Santiago, así como a difusión da cultura derivada deles».
Considerando que segundo o artigo 26º, a solicitude foi presentada segundo o modelo que figura no anexo e acompañada da documentación pertinente.
Considerando que a solicitude presentada cumpre as normas establecidas no decreto de referencia,
RESOLVO:
Que a asociación San Guillermo de Arnotegui quede inscrita no Rexistro de Entidades de Promoción do Camiño de Santiago co número 195.
Santiago de Compostela, 2 de novembro de 2010.
José Manuel Rey Pichel
Director xeral de Patrimonio Cultural
CORRECCIÓN de erros.-Resolución do 28 de outubro de 2010, da Dirección Xeral de Relacións Laborais, pola que se dá publicidade ás festas laborais de carácter local para o ano 2011, correspondentes aos concellos das catro provincias da Comunidade Autónoma de Galicia.
CONSELLERÍA DE TRABALLO E BENESTAR — III. OUTRAS DISPOSICIÓNS — 17/01/2011

Advertidos erros na devandita resolución publicada no Diario Oficial de Galicia número 216, do 10 de novembro de 2010, é necesario facer as seguintes correccións:
-No anexo II, provincia de Lugo, na páxina 18.435, onde di: «47. Pontenova, A: 8 de marzo, Martes de Entroido; 3 de outubro, as feiras da Pontenova», debe dicir: «47. Pontenova, A: 8 de marzo, Martes de Entroido; 10 de outubro, as feiras da Pontenova».
-No anexo III, provincia de Ourense, na páxina 18.437, onde di: «88. Vilardevós: 9 de marzo, Mércores de Cinza; 11 de novembro, San Roque», debe dicir: «88. Vilardevós: 9 de marzo, Mércores de Cinza; 11 de novembro, San Martiño».
-No anexo IV, provincia de Pontevedra, na páxina 18.438, onde di: «32. Mondariz-Balneario: 1 de febreiro, Nosa Señora de Lurdes; 13 de xuño, Romaría Santuario da Franqueira», debe dicir: «32. Mondariz-Balneario: 11 de febreiro, Nosa Señora de Lurdes; 13 de xuño Romaría Santuario da Franqueira».
-No anexo IV, provincia de Pontevedra, na páxina 18.438, onde di: «53. Silleda: 12 de xullo, luns seguinte á Festa de Silleda; 22 de agosto, Festa da Empanada», debe dicir: «53. Silleda: 11 de xullo, luns seguinte á Festa de Silleda; 22 de agosto, Festa da Empanada».
RESOLUCIÓN do 2 de setembro de 2010, da Dirección Xeral de Patrimonio Cultural, pola que se inscribe a Asociación Cultural Villa Petroni no Rexistro de Entidades de Promoción do Camiño de Santiago.
CONSELLERÍA DE CULTURA E TURISMO — III. OUTRAS DISPOSICIÓNS — 17/01/2011

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Cultural Villa Petroni con data do 20 de xullo de 2010.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección do Patrimonio Cultural, emitido de acordo co artigo 23º do mencionado decreto, segundo o cal «as entidades solicitantes deberán ter como finalidade a recuperación, conservación e promoción dos camiños de Santiago, así como a difusión da cultura derivada deles».
Considerando que segundo o artigo 26º, a solicitude foi presentada segundo o modelo que figura no anexo e acompañada da documentación pertinente.
Considerando que a solicitude presentada cumpre as normas establecidas no decreto de referencia.
RESOLVO:
Que a Asociación Cultural Villa Petroni quede inscrita no Rexistro de Entidades de Promoción do Camiño de Santiago co número 194.
Santiago de Compostela, 2 de setembro de 2010.
José Manuel Rey Pichel
Director xeral de Patrimonio Cultural
CORRECIÓN de erros.-Resolución do 27 de decembro de 2010, da Secretaría Xeral da Emigración, pola que se aproban as bases reguladoras das axudas, en réxime de concorrencia competitiva, a entidades sen ánimo de lucro, para desenvolver accións de formación laboral, cofinanciadas polo Fondo Social Europeo, que contribúan a incrementar a participación das persoas inmigrantes e retornadas no mundo laboral, na Comunidade Autónoma galega e se convocan para o ano 2011.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 25/01/2011

Advertido erro no artigo 4º-1-b do anexo I da devandita resolución publicada no Diario Oficial de Galicia nº 7, do mércores 12 de xaneiro de 2011, cómpre efectuar a oportuna corrección:
Onde di: «-Do 11% ao 19%: ata 10 puntos»; debe dicir: «de máis do 10% ao 20%: ata 10 puntos».
ORDE do 17 de xaneiro de 2011 pola que se fixan os prezos de venda ao público de diversas publicacións dos órganos superiores da Presidencia da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 25/01/2011

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51º, sinala que os prezos privados sexan fixados polas consellerías correspondentes, atendendo ás condicións e circunstancias do mercado no que operen, sen prexuízo de que excepcionalmente se poidan aplicar subvencións reguladoras, logo de emitido o informe favorable pola Consellería de Facenda, para seren publicados no Diario Oficial de Galicia.
Para cumprir este mandato, e despois de emitir o preceptivo informe favorable a Consellería de Facenda, esta consellería
DISPÓN:
Artigo único.
1. Quedan aprobados os prezos de venda ao público das publicacións editadas polos órganos superiores da Presidencia da Xunta de Galicia que se relacionan no anexo.
2. Estes prezos entenderanse co IVE incluído.
Santiago de Compostela, 17 de xaneiro de 2011.
Alfonso Rueda Valenzuela
Conselleiro de Presidencia, Administracións Públicas e Xustiza
ANEXO
-Carlos Velo. Fotobiografía 1909 centenario 2009, 20 .
-A idade da inocencia, 25 .
-A dama solitaria & Fantonima, 21 .
RESOLUCIÓN do 17 de xaneiro de 2011 pola que se dá publicidade aos convenios de colaboración subscritos por este instituto no segundo cuadrimestre do ano 2010.
INSTITUTO GALEGO DE CONSUMO — III. OUTRAS DISPOSICIÓNS — 31/01/2011

O artigo 11º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no segundo cuadrimestre do ano.
En consecuencia, e para dar cumprimento a esta obriga,
DISPOÑO:
Artigo único.-Darlle publicidade á relación dos convenios subscritos polo Instituto Galego de Consumo nos meses de maio, xuño, xullo e agosto do ano 2010, que se incorporan como anexo a esta resolución.
Santiago de Compostela, 17 de xaneiro de 2011.
María Nava Castro Domínguez
Presidenta do Instituto Galego de Consumo
Ver referencia pdf "02000D009P033.PDF"
CORRECCIÓN de erros.-Orde do 13 de xaneiro de 2011 pola que se establecen as bases reguladoras para a concesión, en réxime de concorrencia competitiva, de subvencións a investimentos no ámbito da acuicultura, cofinanciadas co Fondo Europeo da Pesca nun 61%, e se convoca para o exercicio 2011 o devandito procedemento, tramitado como expediente anticipado de gasto.
CONSELLERÍA DO MAR — III. OUTRAS DISPOSICIÓNS — 31/01/2011

Advertido erro no artigo 19º.2 da devandita orde publicada no Diario Oficial de Galicia nº 12, do mércores 19 de xaneiro de 2011, cómpre efectuar a oportuna corrección:
Onde di: «cadro A4-6», debe dicir: «cadro A4-13».
Advertido erro na disposición derradeira terceira, onde di: «Consellería de Pesca e Asuntos Marítimos», debe dicir: «Consellería do Mar».
INSTITUTO GALEGO DE CONSUMO
ORDE do 7 de xaneiro de 2011 pola que se modifica a Orde do 1 de decembro de 2010 pola que se regulan os ficheiros de datos de carácter persoal existentes na Consellería de Presidencia, Administracións Públicas e Xustiza.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 13/01/2011

Ao abeiro do disposto na Lei orgánica 15/1999, do 13 de decembro, de protección de datos de carácter persoal, publicouse o 14 de decembro a Orde do 1 de decembro de 2010 pola que se regulan os ficheiros de datos de carácter persoal existentes na Consellería de Presidencia, Administracións Públicas e Xustiza. Non obstante, debido á evolución da actividade administrativa no ámbito de Xustiza e ás características específicas que concorren na Dirección Xeral de Xustiza respecto doutras unidades da Consellería de Presidencia, Administracións Públicas e Xustiza, cómpre modificar determinados ficheiros regulados pola Orde do 1 de decembro de 2010 pola que se regulan os ficheiros de datos de carácter persoal existentes na Consellería de Presidencia, Administracións Públicas e Xustiza, en concreto os ficheiros denominados Rexistros e Imelga, así como crear un novo ficheiro baixo a responsabilidade da Dirección Xeral de Xustiza.
En consecuencia, e en virtude das facultades que me confire o artigo 34º.6 da Lei 1/1983, do 22 de febreiro, reguladora da Xunta e da súa Presidencia, modificada parcialmente pola Lei 11/1988, do 20 de outubro,
DISPOÑO:
Artigo único.-Modificar a Orde do 1 de decembro de 2010 pola que se regulan os ficheiros de datos de carácter persoal existentes na Consellería de Presidencia, Administracións Públicas e Xustiza, no sentido de modificar o anexo I da orde para crear o ficheiro denominado Rexistro de persoal da Administración de xustiza da Comunidade Autónoma de Galicia e modificar o ficheiro denominado Rexistros, e no sentido de modificar o anexo II da orde para modificar o ficheiro denominado Imelga, quedando os anexos redactados nos seguintes termos:
Ver referencia pdf "00800D003P015.PDF"
Ver referencia pdf "00800D004P016.PDF"
Disposición derradeira
Esta orde entrará en vigor aos vinte días da súa publicación no Diario Oficial de Galicia.
Santiago de Compostela, 7 de xaneiro de 2011.
Alfonso Rueda Valenzuela
Conselleiro de Presidencia, Administracións
Públicas e Xustiza
RESOLUCIÓN do 13 de decembro de 2010, da Dirección Xeral de Mobilidade, pola que se publican as subvencións concedidas ao abeiro da Resolución do 20 de abril de 2010, pola que se convocan, para o ano 2010, as axudas dirixidas a transportistas autónomos de mercadorías por estrada que abandonen a actividade.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 13/01/2011

Por medio da Orde do 19 de agosto de 2009 (Diario Oficial de Galicia número 171, do 1 de setembro), a Consellería de Medio Ambiente, Territorio e Infraestruturas fixou as bases reguladoras para conceder subvencións a transportistas autónomos de mercadorías por estrada que abandonen a actividade.
Ao abeiro desas bases, por medio de resolución da Dirección Xeral de Mobilidade do 20 de abril de 2010 (Diario Oficial de Galicia número 81, do 30 de abril), convocáronse as devanditas axudas para o ano 2010.
Unha vez rematada a tramitación de todas as solicitudes que se presentaron, e en cumprimento do artigo 15º da Lei 9/2007, do 13 de xuño, de subvencións de Galicia, debe dárselles publicidade ás subvencións concedidas.
En consecuencia,
RESOLVO:
Publicar como anexo as subvencións concedidas ao abeiro da Resolución do 20 de abril de 2010, pola que se convocan, para o ano 2010, as axudas dirixidas a transportistas autónomos de mercadorías por estrada que abandonen a actividade.
Santiago de Compostela, 13 de decembro de 2010.
Miguel Rodríguez Bugarín
Director xeral de Mobilidade
Ver referencia pdf "00800D004P016.PDF"
DECRETO 6/2011, do 13 de xaneiro, polo que se acepta a cesión dunha parcela, a título gratuíto, feita polo Concello de Paradela á Comunidade Autónoma de Galicia, para a construción dun centro residencial e de día para persoas maiores.
CONSELLERÍA DE FACENDA — III. OUTRAS DISPOSICIÓNS — 31/01/2011

O Pleno do Concello de Paradela, en sesión plenaria do día 24 de novembro de 2010, acordou ceder, a título gratuíto, a favor da Comunidade Autónoma de Galicia, unha parcela para a construción dun centro residencial e de día para persoas maiores, dependente da Consellería de Traballo e Benestar que ten conferida a competencia en materia de maiores.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16º, 17º e 23º da Lei 3/1985, do 12 de abril, do patrimonio da Comunidade Autónoma de Galicia, e 33º, 34º e 38º do Decreto 50/1989, do 9 de marzo, polo que se aproba o Regulamento para a execución da devandita lei.
Na súa virtude, por proposta da conselleira de Facenda e logo da deliberación do Consello da Xunta de Galicia, na súa reunión do día trece de xaneiro de dous mil once,
DISPOÑO:
Artigo 1º
Acéptase, nos termos establecidos polo Concello de Paradela a cesión, a título gratuíto, do inmoble seguinte:
Urbano, sito na rúa Cabaleiros de Santiago de Paradela, concello de Paradela, cunha superficie de tres mil oitocentos vinte e nove metros con oitenta e nove decímetros cadrados. Estrema: ao norte, estrada de Aldosende; ao sur, Celia González López e rúa asfaltada; ao leste, Celia González López e Aurora Arias López; e ao oeste, rúa asfaltada e Celia González López.
O inmoble atópase inscrito no Rexistro da Propiedade de Sarria no tomo 480, libro 36, folio 187, predio 4.225. Ten o número de referencia catastral urbana: 7359027PH1375N0001JP e rústica: 7359027PH1375N0000HO.
Artigo 2º
O destino do inmoble será a construción dun centro residencial e de día para maiores.
Artigo 3º
A Consellería de Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, trece de xaneiro de dous mil once.
Alberto Núñez Feijóo
Presidente
Marta Fernández Currás
Conselleira de Facenda
RESOLUCIÓN do 17 de decembro de 2010 pola que se ordena a publicación do Acordo do 16 de decembro de 2010, do Consello da Xunta de Galicia, polo que se aproba a modificación da relación de postos de traballo da Consellería de Traballo e Benestar.
CONSELLERÍA DE FACENDA — III. OUTRAS DISPOSICIÓNS — 31/01/2011

A aprobación da modificación da relación de postos de traballo da Consellería de Traballo e Benestar xustifícase polas necesidades organizativas e funcionais da consellería.
En consecuencia, por proposta da Consellería de Traballo e Benestar, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 16 de decembro de 2010, adoptou o seguinte
ACORDO:
Primeiro.-Apróbase a modificación da relación de postos de traballo da Consellería de Traballo e Benestar, para os postos que se sinalan no anexo.
Segundo.-Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia, na súa reunión do 16 de decembro de 2010, relativo á aprobación da modificación da relación de postos de traballo da Consellería de Traballo e Benestar, coa finalidade de cumprir tal acordo, dispoño que se publique no Diario Oficial de Galicia como anexo a esta resolución.
Santiago de Compostela, 17 de decembro de 2010.
Marta Fernández Currás
Conselleira de Facenda
Ver referencia pdf "02000D006P007.PDF"
CORRECCIÓN de erros.-Resolución conxunta do 26 de novembro de 2010, do Instituto Galego de Consumo e da Consellería de Educación e Ordenación Universitaria, pola que se publica a concesión de premios ás memorias dos proxectos de educación para o consumo na escola, desenvolvidos no marco da Rede de educación para o consumo responsable: Galicons-net e para seleccionar novos proxectos presentados por centros educativos de niveis non universitarios, que desexen incorporarse ou continuar na citada rede, convocados pola Resolución conxunta do 20 de setembro de 2010 (Diario Oficial de Galicia número 186, do 27 de setembro).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 31/01/2011

Advertido erro na dita resolución, publicada no Diario Oficial de Galicia número 242, do luns 20 de decembro de 2010, procede realizar a seguinte corrección:
Na páxina 20.545, onde di:
«8. CEIP Santa Rita.
Localidade: Galdo (Lugo).
Título do proxecto: Consumimos produtos dos nosos montes: herbas e cogomelos.
Coordinador: José Rodríguez Costa.
Contía do premio: 3.200 euros».
Debe dicir:
«8. CEIP Santa Rita.
Localidade: Galdo (Lugo).
Título do proxecto: Todo che parece bonito?
Coordinador: José Rodríguez Costa.
Contía do premio: 3.200 euros».
Onde di:
«11. EEE Terra de Ferrol.
Localidade: Ferrol (A Coruña).
Título do proxecto: Consumir implica reciclar: non o esquezas.
Coordinadora: Mª del Carmen Rodríguez Beceiro.
Contía do premio: 2.700 euros».
Debe dicir:
«11. EEE Terra de Ferrol.
Localidade: Ferrol (A Coruña).
Título do proxecto: Educamos para un consumo responsable no Nadal tamén.
Coordinadora: Mª del Carmen Rodríguez Beceiro.
Contía do premio: 2.700 euros».
DECRETO 227/2010, do 30 de decembro, polo que se acepta a cesión do Pazo de Rivera Atienza, a título gratuíto, feita polo Concello de Vigo á Comunidade Autónoma de Galicia.
CONSELLERÍA DE FACENDA — III. OUTRAS DISPOSICIÓNS — 31/01/2011

O Pleno do Concello de Vigo, con data do 23 de marzo de 1988, acordou ceder, a título gratuíto, a favor da Comunidade Autónoma de Galicia, o Pazo de Rivera Atienza, para a súa rehabilitación e equipamento como centro sociocultural. A cesión non puido ser aceptada no seu momento, dado que o inmoble non se atopaba debidamente inscrito no Rexistro da Propiedade. Recentemente comprobouse a súa regularización, mediante unha nova certificación rexistral literal do ben.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16º, 17º e 23º da Lei 3/1985, do 12 de abril, do patrimonio da Comunidade Autónoma de Galicia, e 33º, 34º e 38º do Decreto 50/1989, do 9 de marzo, polo que se aproba o regulamento para a execución da devandita lei.
Ao tempo desas xestións, avanzouse na adecuación do inmoble para acadar o destino da cesión como centro sociocultural.
Na súa virtude, por proposta da conselleira de Facenda, e logo de deliberación do Consello da Xunta de Galicia, na súa reunión do día trinta de decembro de dous mil dez,
DISPOÑO:
Artigo 1º
Acéptase, nos termos establecidos polo Concello de Vigo, a cesión, a título gratuíto, do inmoble seguinte:
Urbano. Parcela B. Pazo de Rivera Atienza, sito no barrio denominado lugar da Igrexa, parroquia de Lavadores, concello de Vigo, cunha superficie de 756 m2. Linda: ao norte, sur, leste e oeste con parcela municipal. Inscrita no Rexistro da Propiedade número dous de Vigo, no tomo 1.653, libro 751, folio 23, predio nº 48.424.
Artigo 2º
O destino do inmoble será o establecemento dun centro sociocultural.
Artigo 3º
A Consellería de Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, trinta de decembro de dous mil dez.
Alberto Núñez Feijóo
Presidente
Marta Fernández Currás
Conselleira de Facenda
CORRECCIÓN de erros.-Orde do 30 de decembro de 2010 pola que se establecen as bases polas que se rexerá a concesión de subvencións a entidades de iniciativa social para o mantemento e a promoción de actividades e programas na área de servizos sociais comunitarios e se procede á súa convocatoria para o ano 2011.
CONSELLERÍA DE TRABALLO E BENESTAR — III. OUTRAS DISPOSICIÓNS — 27/01/2011

Advertido erro na devandita orde, publicada no Diario Oficial de Galicia nº 15, do luns 24 de xaneiro de 2011, cómpre efectuar a seguinte corrección:
-Na páxina 1.368 no anexo I na Lexislación aplicable onde di: «Orde do 30 de decembro de 2011...»; debe dicir: «Orde do 30 de decembro de 2010...».
CORRECCIÓN de erros.-Orde do 28 de decembro de 2010 pola que se aproban as axudas que rexerán a convocatoria de bolsas de apoio á formación en tarefas de investigación de titulados superiores no Centro de Investigación Forestal de Lourizán e se procede á súa convocatoria para o ano 2011.
CONSELLERÍA DO MEDIO RURAL — III. OUTRAS DISPOSICIÓNS — 27/01/2011

Advertido erros na devandita orde, publicada no Diario Oficial de Galicia nº 2, do martes 4 de xaneiro de 2011, é preciso publicar as seguintes correccións:
Na páxina 178, no Dispoño: Artigo 2º.1. no segundo parágrafo, hai que engadir ,despois do punto, o seguinte: «A duración das bolsas poderá ser prorrogada en función das dispoñibilidades orzamentarias.»
2. Na páxina 182, no Dispoño: Artigo 14º.3 a) onde di: «no prazo de trinta días antes da data en que se cumpran as dúas primeiras anualidades de desfrute da axuda», debe dicir: «No prazo de trinta días antes da data de finalización da axuda»
CORRECCIÓN de erros.-Decreto 2/2011, do 20 de xaneiro, polo que se ditan normas para garantir os servizos esenciais durante a folga convocada para o día 27 de xaneiro de 2011.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/01/2011

Advertidos erros no citado decreto, publicado no Diario Oficial de Galicia número 16, do martes 25 de xaneiro de 2011, cómpre efectuar as seguintes correccións:
-Na páxina 1.431, segunda columna, onde di:
«Medios e realización: ...axudante de realización de ..., 1 de 14.00 ás 21.00 horas, ...».
Debe dicir:
«Medios e realización: ...axudante de realización de ..., 1 de 12.00 ás 19.00 horas, ...».
-Na páxina 1.436, onde di:
«Concesión V-2958; XG 334.
Concesionario: Trapsa, S.A.
Ortoño-Santiago de Compostela.
*Saída de Ortoño: 7.00 e 19.15 h.
*Saída de Santiago de Compostela: 7.05 e 20.15 h».
Debe dicir:
«Concesión V-2958; XG 334.
Concesionario: Trapsa, S.A.
Ortoño-Santiago de Compostela.
*Saídas de Ortoño: 8.15 e 21.15 h.
*Saídas de Santiago de Compostela: 7.35 e 20.30 h».
-Na páxina 1.455, segunda columna, onde di:
«a.8. Centro Residencial de Ortigueira.
-10 xerocultores en quenda de mañá.
-3 xerocultores en quenda de tarde.
-2 xerocultores en quenda de noite.
-2 PSX en quenda de mañá.
-4 PSX en quenda de tarde».
Debe dicir:
«a.8. Centro Residencial de Ortigueira.
-5 xerocultores/as en quenda de mañá.
-3 xerocultores/as en quenda de tarde.
-2 xerocultores/as en quenda de noite.
-2 PSX en quenda de mañá.
-2 PSX en quenda de tarde».
ORDE do 19 de xaneiro de 2011 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 26/01/2011

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2º.2 e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
DISPOÑO:
Artigo único.
1. Inclúense no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda, pois, habilitado cos efectos previstos no seu artigo 5º.1 o seguinte procedemento:
IN655G-Comprobación de instrumentos de medida como consecuencia de reclamación.
2. O procedemento para a tramitación electrónica estará dispoñible no enderezo
http://www.xunta.es/
presentacion-electronica-da-xunta-de-galicia
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 19 de xaneiro de 2011.
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 20 de decembro de 2010 pola que se ordena a publicación do acordo do Consello da Xunta de Galicia do 16 de decembro polo que se declara municipio turístico galego o concello de Sarria.
CONSELLERÍA DE CULTURA E TURISMO — III. OUTRAS DISPOSICIÓNS — 26/01/2011

O Consello da Xunta de Galicia, na súa reunión do día 16 de decembro de 2010, adoptou, por proposta do conselleiro de Cultura e Turismo, o seguinte acordo:
Declarar municipio turístico galego o concello de Sarria, de conformidade co establecido no artigo 16º do Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento do disposto no citado artigo ordénase a publicación do acordo no Diario Oficial de Galicia e a notificación ao concello correspondente.
Santiago de Compostela, 20 de decembro de 2010.
Roberto Varela Fariña
Conselleiro de Cultura e Turismo
CORRECCIÓN de erros.-Resolución do 10 de xaneiro de 2011 pola que se dá publicidade ao acordo do Consello de Dirección do Instituto Galego de Promoción Económica (Igape), que aproba a modificación das bases reguladoras das axudas do Igape aos proxectos colectivos empresariais, cofinanciados co Fondo Social Europeo no marco do Programa operativo FSE Galicia 2007-2013, aprobadas polo Consello de Dirección do Instituto Galego de Promoción Económica o 1 de marzo de 2010 e publicadas no Diario Oficial de Galicia número 73, do 20 de abril.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 26/01/2011

Advertido erro na referida resolución, publicada no DOG nº 11, do 18 de xaneiro de 2011, cómpre facer a seguinte corrección:
-Na páxina 1.001, no apartado primeiro do resolvo, onde di: «5.2. () Exceptúanse os gastos da liña de iniciativas abertas de difusión do artigo 1º.1 destas bases, na cal poderán subvencionarse os gastos executados no exercicio anterior ao da convocatoria, sempre que as datas de execución dependan exclusivamente de accións de terceiros e fosen posteriores á data límite de execución dos proxectos subvencionados dunha convocatoria anterior do Igape para a mesma tipoloxía de proxectos», debe dicir: «5.2. () Exceptúanse os gastos da liña de iniciativas abertas de difusión do artigo 1º.1 destas bases, na cal poderán subvencionarse os gastos executados desde o exercicio anterior ao da convocatoria, sempre que as datas de execución dependan exclusivamente de accións de terceiros e fosen posteriores á data límite de execución dos proxectos subvencionados dunha convocatoria anterior do Igape para a mesma tipoloxía de proxectos».
CORRECCIÓN de erros.-Orde do 21 de xaneiro de 2011 pola que se determinan os servizos mínimos dirixidos a garantir os servizos esenciais durante a folga convocada para o día 27 de xaneiro de 2011.
CONSELLERÍA DE SANIDADE — III. OUTRAS DISPOSICIÓNS — 26/01/2011

Advertidos erros na Orde do 21 de xaneiro de 2011, publicada no Diario Oficial de Galicia nº 16, do 25 de xaneiro, cómpre facer as seguintes correccións:
Na páxina 1.476, anexo correspondente ao Hospital do Salnés, na fila correspondente a celador, na quenda de noite, onde di: «2», debe dicir: «3».
Na páxina 1.478, debe engadirse o seguinte cadro:
Ver referencia pdf "01700D004P011.PDF"